armvectores/hy_wikipedia_2023 huggingface dataset:
Լը Մերիո

Լը Մերիո (ֆր.՝ Le Mériot), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 566 մարդ, բնակչության խտությունը` 44.92 մարդ/կմ²։ Բնակավայրը զբաղեցնում է 12.6 կմ² տարածք։


== Աշխարհագրություն ==
Գտնվում է Փարիզ քաղաքից 90 կմ հարավ-արևելք, Շալոն ան Շամպայն քաղաքից` 85 կմ հարավ-արևմուտք, Տրուա քաղաքից` 55 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 358 աշխատունակ (15-64 տարեկան)  բնակիչ, որոնցից ակտիվ էին 287-ը, իսկ ոչ ակտիվները` 71։ Ակտիվության ցուցանիշը կազմում է 80,2 %։ 287 աշխատունակ մարդկանցից աշխատել է 265 անձ (146 տղամարդ և 119 կին)։ Գործազուրկ են եղել 22 անձ (8 տղամարդ և 14 կին)։ 71 անաշխատունակներից 24-ը եղել են աշակերտներ կամ ուսանողներ, 23-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խվոշչի (գյուղ, Վաչսկի շրջան)

Խվոշչի (ռուս.՝ Хвощи), գյուղ Ռուսաստանի, Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամզիբաշ

Ամզիբաշ (ռուս.՝ Амзибаш, բաշկիրերեն՝ Әмзебаш), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 545 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գալուստ (անձնանուն)

Անվան այլ կիրառումների համար տե՛ս՝ Գալուստ (այլ կիրառումներ)Գալուստ, հայկական արական անուն։ Հայերեն հոգեգալուստ բառի կրճատված ձևն է։ Համապատասխանում է իտալերեն Bonaventura անվանը, որը նշանակում է «բարի գալուստ»։ Սկսել է գործածվել 12-րդ դարից։


== Գործածություններ ==
Գալուստ, մեքենագետ, 1124 թվական։
Գալուստ, դավանափոխ հայ ճարտարապետ, որ Գոնիա քաղաքում կառուցել է «Ինճէ մինարէի մէդրէսէ» կոչված շենքը 1251 թվականին։
Գալուստ Վաղանդնեցի, աշակերտում էր Գրիգոր Տաթևանցուն Տաթևի վանքում 1390-1409 թվականներին։
Գալուստ աբեղա, 1421 թվականին հայթայթեց մի օրինակ Քարոզգիրք՝ Կարապետ Դերջանցուն՝ արտագրելու համար։
Գալուստ աղա, իբրև իշխանավոր անձ հիշատակված է Աղվանից կաթողիկոսության շրջանում 1423 թվականին։
Գալուստ, ազգական Ստեփաննոսի, ով 1437 թվականին Տրապիզոնում Հակոբ կրոնավորին գրել տվեց մի Հայսմավուրք։
Գալուստ, միաբան Այրիվանից, 1441 թվական;
Գալուստ, աբեղա, գրիչ։ Աղջոց վանքում 1442-1447 թվականներին ընդօրինակել է Ավետարանը, Ճաշոցը և այլ սուրբ գրքեր;
Գալուստ քահանա, որդի Մելիքսեթ երեցի, որ 1453 թվականին ընդօրինակել է Գանձարանն Ավան գյուղում։
Գալուստ, կրոնավոր, միաբան։ Հիշատակված է 1456 թվականին։
Գալուստ, միաբան Հովհաննավանքից, 1464 թվական։
Գալուստ արքեպիսկոպոս, առաջնորդ Լեհահայոց, նստել է 1490 թվականին։
Գալուստ, վանահայր անապատին Ուրծայ, 1491 թվականին։
Գալուստ աբեղա, ով 1491 թվականին Կեչառուսում ընդօրինակեց մի Ավետարան։
Գալուստ, որդի Աթաբակի և եղբայր Սպահանի, ով 1496 թվականին Սաղմոսավանքում մի Ավետարան գրել տվեց Հովհաննես աբեղային։
Գալուստ, երեց Արախուսի, Բասենցի մի հայ գաղթականի որդու էր մկրտել։ Ծնողները թուրքացան և խանի առաջ ամբաստանեցին, թե քահանան թուրքի երեխային հայ է մկրտել։ Խանը հրամայեց բանտարկել քահանային և պահանջեց ուրանալ իր կրոնը։ Քահանան հավատքը չուրանալով՝ չարչարվեց քարկոծմամբ նահատակվեց։ Թաղվել է 1640 թվականին Երևանի անապատում։
Գալուստ Ամասիացի, բժիշկ, իր արվեստը գործադրելու համար ման եկավ Սեբաստիա, Տիգրանակերտ, Մարաշ, Այնթապ, Ադանա և այլն և մեծ հաջողություն ունեցավ։
Գալուստ Կայծակ Ամասիացի, ընտրվել է Երուսաղեմի պատրիարք՝ որպես Հովհաննես Նոհուտջիի հաջորդ, բայց չնստեց աթոռին, այլ գնաց Պոլսից Եվդոկիա, Սեբաստիա, Հալեպ, Տիգրանակերտ և Կարին՝ հանգանակություն անելու և վճարեց Երուսաղեմի պարտքը։


== Ծանոթագրություններ ==
Հոմոգենացում

Հոմոգենացում հուն․՝ համասեռ մետալուրգիայում, համաձուլվածքներում համասեռ (հոմոգեն) կառուցվածքի ստեղծում՝ կենտրոնացված միկրոանհամասեռությունների վերացման ճանապարհով։ Հոմոգենացման համար համաձուլվածքները ենթարկում են ջերմային մշակման՝ այսպես կոչված դիֆուզիոն կամ հոմոգենացնող թրծաթողման։ Հոմոգենացումը լավացնում է համաձուլվածքների պլաստիկությունը, բարձրացնում մեխանիկական հատկությունների կայունությունը և փոքրացնում նրանց անիզոտրոպությունը։
1273

1273 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1273 թվականն է, 
XIII դարի 73-րդ տարին։


== Դեպքեր ==


== Ծնունդներ ==


== Մահեր ==
Անատոլի Մկրտչյան

Անատոլի Աշոտի Մկրտչյան (հոկտեմբերի 6, 1931(1931-10-06), Երևան, Հայկական ԽՍՀ, ԱԽՖՍՀ, ԽՍՀՄ և Լենինական, Հայկական ԽՍՀ, ԱԽՖՍՀ, ԽՍՀՄ - հոկտեմբերի 26, 2011(2011-10-26), Երևան, Հայաստան), հայ պատմաբան, դիվանագետ։ ՀԽՍՀ արտաքին գործերի նախարար (1986-1991)։


== Կենսագրություն ==
1954 թվականին ավարտել է Երևանի պետական համալսարանի պատմության ֆակուլտետը։ Մանկավարժական աշխատանքի է անցել ռազմաօդային ուժերի Երևանի հատուկ դպրոցում։ 1955-1959 թվականներին աշխատել է «Կոմունիստ» հանրապետական թերթի խմբագրությունում որպես գրական աշխատող, 1959-1962 թվականներին` բաժնի վարիչ։ 1962-1965 թվականներին ուսանել է ԽՄԿԿ կենտկոմին առընթեր հասարակական գիտությունների ակադեմիայում, որն ավարտելուց հետո պաշտպանել է գիտական թեզ, ստանալով պատմական գիտությունների թեկնածուի գիտական աստիճան։ Ասպիրանտուրայի տարիներին ստաժավորվել է Կոլումբիայի համալսարանում (ԱՄՆ)։ Անատոլի Մկրտչյանը գրել է ԱՄՆ-ում բանվորական շարժման ու արհմիությունների պատմությանը վերաբերող մենագրություններ, որոնք լույս են տեսել նաև արտերկրում։ 1965-1969 թվականներին դասավանդել է ԽՄԿԿ կենտկոմի պրոպագանդայի բաժնում, 1969-1972 թվականներին եղել է հրահանգիչ։
1972-1976 թվականներին Անատոլի Մկրտչյանն աշխատել է ԱՄՆ-ում ԽՍՀՄ դեսպանության խորհրդական, միաժամանակ` Միացյալ Նահանգներում «Նովոստի» լրատվական գործակալության գրասենյակի վարիչ և «Սովյետ լայֆ» ամսագրի գլխավոր խմբագիր։ 1976-1982 թվականներին եղել է Հայաստանի կոմկուսի կենտկոմի պրոպագանդայի և ագիտացիայի բաժնի վարիչ։ 1982-1986 թվականներին գործուղվել է Նյու-Յորք, ուր գլխավորել է Միավորված Ազգերի Կազմակերպության հասարակական տեղեկատվության դեպարտամենտի արտաքին կապերի բաժինը։
1986 թվականի օգոստոսից մինչև 1991 թվականի մարտը եղել է ՀԽՍՀ արտաքին գործերի նախարար։ Նրա ղեկավարությամբ նախարարությունը մեծ աշխատանք է իրականացրել հանրապետության արտաքին կապերի ընդլայնման, 1988 թվականին Սպիտակի երկրաշարժից հետո փրկարարական աշխատանքները կազմակերպելու, ողջ աշխարհից ժամանող փրկարարների ու մարդասիրական օգնություն ընդունելու գործում։
1977-1985 թվականներին ընտրվել է Հայկական ԽՍՀ Գերագույն Խորհրդի պատգամավոր։
1991 թվականի մարտին նշանակվել է Լեսոտոյի Թագավորությունում ԽՍՀՄ, այնուհետև՝ Ռուսաստանի Դաշնության արտակարգ և լիազոր դեսպան՝ այդ պաշտոնում մնալով մինչև 1992 թվականի նոյեմբերը։ Եղել է Կամբոջայում, Հայիթիում ՄԱԿ-ի միջազգային առաքելությունների աշխատակից։ Հայաստանում միջազգային հարաբերությունների ու դիվանագիտության պատմություն է դասավանդել Երևանի «Հրաչյա Աճառյան» համալսարանում։


== Պարգևներ ==
Արտակարգ և լիազոր դեսպանի դիվանագիտական աստիճան
Ժողովուրդների բարեկամության շքանշան
ՀԽՍՀ Գերագույն խորհրդի նախագահության պատվոգիր


== Ծանոթագրություններ ==
Պեդոսի (գյուղ, Խմելնիցկիի շրջան)

Անվան այլ կիրառումների համար տե՛ս՝ ՊեդոսիՊեդոսի (ուկրաիներեն՝ Педоси), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Պեդոսի գյուղում բնակվում էր 594 մարդ։ Բնակավայրը զբաղեցնում է 2,49 կմ² տարածք։ Բնակչության խտությունը կազմում էր 238,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժանրային գրականություն

Ժանրային գրականություն, եզրույթ, որն օգտագործվում է գեղարվեստական գրականության առնչությամբ, որտեղ գլխավոր դեր է կատարում սյուժեն։ Որպես կանոն՝ սյուժեն կառուցվում է գրական ժանրի առանձնահատկություններին համապատասխան՝ ի հաշիվ ստեղծագործության այլ տարրերի թերացման կամ ոչ լիարժեք կիրարկման, օրինակ՝ կերպարի ոչ լիարժեք զարգացման։
Ժանրային գրականության տիպական օրինակներ են՝

մարտարվեստ
Դետեկտիվ - օրինակ՝ Արթուր Կոնան Դոյլի պատմվածքները Շերլոկ Հոլմսի մասին։
Պատմավեպ - Ալեքսեյ Տոլստոյ «Արծաթե իշխանը»
Սիրավեպ - Շառլոթ Բրոնտե Ջեյն Էյր
Միստիկա - Օսկար Ուայլդ«Դորիան Գրեյի դիմանկարը»
Արկածային գրականություն - «Ադամանդ գողացողները»
Թրիլլեր-Սթիվեն Քինգ «Ընտանի կենդանիների գերեզմանոց»
Գիտական ֆանտաստիկա - Ստանիսլավ Լեմ «Սոլարիս»
Ֆենտեզի - Ջոն Թոլքին «Հոբիթ կամ գնալն ու գալը»Ժանրային գրականության հակոտնյան մեյնսթրիմն (անգլ.՝ mainstream  «հիմնական հոսք») է և ինտելեկտուալ արձակը։ Ժանրային գրականությունը, ի տարբերություն «արտաժանրային» գրականության, զանգվածային սպառում ունի, բայց միևնույն ժամանակ այն չի գնահատվում որպես ցածրորակ գրականություն։ .


== Ծանոթագրություններ ==


== Գրականություն ==
Ահմեդովա Է․ ժամանակակից ժանրերը և դրանց ընկալումը // Էսթեզիս. — 2016. — № 2.
Կավելտի Ջ․ Գրականության բանաձեւերի ուսումնասիրություն // ՆԳԿ. — 1996. — № 22. — С. 33-64.
Metasploit

Metasploit Project, նախագիծ նվիրված տեղեկատվական անվտանգությանը։ Նախատեսված է խոցելիության մասին տեղեկության տրամադրման համար։ Առավել հայտնի է Metasploit Framework նախագիծը, որը նախատեսված է էքսպլոյիտների ստեղծման համար։ Բացի սա, նախագիծը իր մեջ պարունակում է օպերացիոն կոդերի բազա, շելլ կոդի արխիվ և տեղեկություն տեղեկատվական անվտանգության մասին։
Metasploit-ը ստեղծվել է 2003 թվականի հուլիսին։ 1․0 տարբերակը գրվել է Perl ծրագրավորման լեզվով և իր մեջ պարունակում է պսեվդոգրաֆիկական միջերես։ Ծրագրի հեղինակը դարձավ HD Moore-ը։ 2-րդ տարբերակի վրա աշխատելու ընթացքում HD Moore-ին միացան Մէտտ Միլլերը և մի քանի կամաորականներ։ Երրորդ տարբերակը ամբողջությամբ գրվել է Ruby լեզվով, այն մշակել է Metasploit LLC ընկերությունը։ 2008 թվականին Metasploit Framework-ի լիցենզիան փոխվեց այն ոչ-ազատ ծրագրային ապահովումից դարձավ ԲիԷսԴի։ 2009 թվականին Rapid7-ը, որը զբաղվում է խոցելիությունների ղեկավարմամբ, հայտարարեց, որ գնում է Metasploit-ը։ Ոչ ամբողջական տարբերակը ինչպես և առաջ հասանելի է բոլորի համար։
Metasploit-ի անվճար տարբերակը կարող է օգտագործվել ինչպես համակարգերի ադմիստրատորների և մասնագետների կողմից համակարգչի անվտանգության համար, այնպես էլ կարող է օգտագործվել հաքերների կողմից։


== Metasploit Framework ==
Գործիք, որը նախատեսված է էքսպլոյտների ստեղծման, թեսթավորման և օգատգործման համար։ Թույլ է տալիս կարգավորել էքսպլոյտները ըստ անհրաժեշտության։ Ինչպես նաև ծրագիրը թույլ է տալիս կոդավորել շելլկոդ, որը թույլ է տալիս թաքցնել IDS կամ IPS հարձակման փաստը։


== Օպերացիոն կոդի բազա ==
Այս գործիքը անհրաժեշտ է նոր էքսպլոյտներ գրելու համար։ Թույլ է տալիս գրել էքսպլոյտ, որը կարող է աշխատել տարատեսակ օպերացիոն համակարգերի հետ։


== Գրականություն ==
Abhinav Singh,  Metasploit Penetration Testing Cookbook, «Packt Publishing», 2012 — 268 p, ISBN 978-1-84951-742-3։


== Արտաքին հղղումներ ==
The Metasploit Project Պաշտոնական կայք
Metasploit Unleashed Թղթաբանություն Offensive Security-ի մասին
Metasploit Resource Portal
Ստրեկով

Ստրեկով (ուկրաիներեն՝ Стреків), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Ստրեկով գյուղում բնակվում էր 62 մարդ։ Բնակավայրը զբաղեցնում է 0,532 կմ² տարածք։ Բնակչության խտությունը կազմում էր 116,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալլակալա

Ալլակալա, լեռ Վանա լճից հյուսիս-արևելք, Բերկրիից մոտ 28 կմ արևելք։ Նրա հյուսիս հատվածում գտնվում է Ալլիկալա գյուղը։


== Ծանոթագրություններ ==
Կերժևկա

Կերժևկա  (ռուս.՝ Кержевка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վալտիյ գետի աջ ափին՝ 43 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000027777
Հիդրոլոգիական ուսումնասիրությունների կոդը - 103002777
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վերշինո-Կամենկա

Վերշինո-Կամենկա (ուկրաիներեն՝ Вершино-Камянка), գյուղ Ուկրաինայի Կիրովոգրադի մարզի Նովգորոդկովսկի շրջանում։
2001 թվականի տվյալներով Վերշինո-Կամենկա գյուղում բնակվում էր 1 238 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1727

1727 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1727 թվականն է, 
XVIII դարի 27-րդ տարին։


== Դեպքեր ==

Փետրվարի 11՝ Իսպանացիները պաշարում են Ջիբրալթարը։ Անգլա-իսպանական պատերազմի սկիզբը։
Սեպտեմբերի 15՝ Արեգակի լրիվ խավարում հյուսիսային Աֆրիկայի տարածքում։
Հունիսի 11՝ թագադրվում է Մեծ Բրիտանիայի թագավոր Ջորջ II-ը (Թագավորել է 1727-ից մինչև 1760 թթ.)
Նոյեմբերի 18՝ երկրաշարժ Թավրիզում, զոհ է գնում 77 հազար մարդ։


=== Դեպքեր առանց ամսաթվերի ===
Սկսվում է ռուս կայսր Պետրոս II-ի կառավարումը;
Ռուսաստանի մայրաքաղաքը Սանկտ-Պետերբուրգից տեղափոխվում է Մոսկվա;


== Ծնունդներ ==
Թոմաս Գեյնսբորո, անգլիացի նկարիչ, 18-րդ դարի խոշորագույն վարպետներից մեկը
Մայիսի 14՝ Թոմաս Գեյնսբորո Thomas Gainsborough, անգլիացի նկարիչ (մ. 1788)


== Մահեր ==
Իվան Զարուդնի, ճարտարապետ և նկարիչ
Մարտի 31՝ Իսահակ Նյուտոն, Բրիտանացի գիտնական (ծն. 1642)
Մայիսի 17՝ Եկատերինա I, Ռուսաստանի կայսրուհի (ծն. 1684)
Հունիսի 11՝ Ջորջ I George I of Great Britain, Բրիտանիայի թագավոր (ծն. 1660)
Անհայտ ամսաթիվ՝ Իեսե Ալի-Ղուլի Խան, Վրաստանի թագավոր (ծն. 1680 կամ 1681)
Պավել Չեխով

Պավել Եգորովիչ Չեխով (ռուս.՝ Павел Егорович Чехов, 1825, Olkhovatka, Olkhovatsky District, Voronezh Oblast, Ostrogozhsky Uyezd, Վորոնեժի նահանգ, Ռուսական կայսրություն - հոկտեմբերի 12, 1898(1898-10-12)), երրորդ, ապա երկրորդ գիլդիայի վաճառական։
Անտոն Չեխովի հայրը։


== Կենսագրություն ==
Պավել Չեխովը ծնվել է ճորտ գյուղացու ընտանիքում, Օլխովատկա գյուղում։ Կրթություն է ստացել գյուղական դպրոցում, եկեղեցում սովորել է երգել և ջութակ նվագել։ Տասնվեց տարեկանում նա հետ գնվեց հոր կողմից։ Այնուհետև Պավել Եգորովիչը հայտնվեց Դոնի Ռոստովի ազնվական քաղքենիների դասում։ 1854 թվականին ամուսնացել է Եվգենյա Մորոզովայի հետ (1835-1919)։ Այս ամուսնությունից նրանք հինգ որդի են ունեցել, այդ թվում՝ Անտոն Չեխովը և մեկ դուստր։ Պավել Չեխովը զբաղվում էր անասնապահությամբ և ապա առևտուրով, որը սովորել էր Տագանրոգում։ Գումար տնտեսելով` կարողանում է ընդունվել երրորդ գիլդիայի առևտրականների միություն։ Հետագայում կարողանում է դառնալ երկրորդ գիլդիայի առևտրական։ Զբաղվում էր հասարակական գործունեությամբ։ 1871 թվականին նրան շնորհվում  է մեդալ։ 1876 թվականին երկաթուղին հասավ Ռոստով։ Սրա հետ կապված (ինչպես նաև քարե տան կառուցումը, որը շատ թանկ է նստում կապալառուի մեղքով), Պավել Չեխովը սնանկանում է։ Նա ստիպված էր փախչել Մոսկվա (ընտանիքը նույնպես այնտեղ է գնացել) և մեկուկես տարի ապրել աղքատության մեջ, մինչև որ  աշխատանք է գտնում վաճառական Ի. Է. Գավրիլովի մոտ, որտեղ էլ տասներեք ու կես տարի աշխատում է Պավել Եգորովիչը։ 1892 թվականից ապրել է Անտոն Չեխովի Մելիխովյան կալվածքում։ Այնտեղ նա հսկում էր տնային տնտեսությունը, խնամում պարտեզը, կարդում թերթեր և օրագիր էր պահում։
Մահացել է 1898 թվականի հոկտեմբերի 12-ին՝ անհաջող վիրահատական միջամտությունից հետո։ Թաղված է Նովոդևիչևյան գերեզմանատանը։


== Ծանոթագրություններ ==
Վոլոշկի (գյուղ, Կովելի շրջան)

Անվան այլ կիրառումների համար տե՛ս՝ ՎոլոշկիՎոլոշկի (ուկրաիներեն՝ Волошки), գյուղ Ուկրաինայի Վոլինի մարզի Կովելի շրջանում։ Հիմնադրվել է 1590 թվականին։
2001 թվականի տվյալներով Վոլոշկի գյուղում բնակվում էր 573 մարդ։ Բնակավայրը զբաղեցնում է 2225 կմ² տարածք։ Բնակչության խտությունը կազմում էր 0,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուեստոն ՄաքԿենի

Ուեստոն Ջեյմս Էրլ ՄաքԿենի (անգլ.՝ Weston James Earl McKennie, օգոստոսի 28, 1998(1998-08-28), Little Elm, Դենտոն շրջան, Տեխաս, ԱՄՆ), ամերիկացի ֆուտբոլիստ, պաշտպան։ Հանդես է գալիս գերմանական «Շալկե 04»-ի և Միացյալ Նահանգների ազգային հավաքականի կազմում։


== Ակումբային կարիերա ==


=== Վաղ տարիներ ===
2009 թվականին Ուեստոնը ընդունվել է «Դալլաս ՖԱ»-ի ակադեմիա։ Թիմի կազմում հանդես է եկել մինչև 2016 թվականը։
2016 թվականին ֆուտբոլիստը տեղափոխվել է գերմանական «Շալկե 04» և միացել է թիմի երիտասարդական կազմին։


=== «Շալկե 04» ===
Թիմի երիտասարդական կազմում մեկ տարի հանդես գալուց հետո Ուեստոնը միացել է թիմի հիմնական կազմին։ Նա իր դեբյուտը նշել է 2017 թվականի մայիսի 20-ին՝ «Ինգոլշտադտ»-ի դեմ խաղում։ Այս հանդիպումը նրա համար առաջինը և միակն էր 2016-17 մրցաշրջանի ընթացքում։
2017-18 մրցաշրջանի սկզբում Ուեստոն ՄաքԿենին 5 տարով երկարաձգել է իր գործող պայմանագիրը։ 2017-18 մրցաշրջանի ընթացքում Մաքկենին մասնակցել է 25 հանդիպման։


== Միջազգային կարիերա ==
ՄաքԿենին հանդես է եկել Միացյալ Նահանգների Մ17, Մ19 և Մ20 հավաքականների կազմում։
Միացյալ Նահանգների ազգային հավաքականի կազմում Ուեստոն ՄաքԿենին իր նորամուտը նշել է 2017 թվականի նոյեմեբերի 14-ին՝ Պորտուգալիայի ազգային հավաքականի դեմ կայացած ընկերական խաղում։ Նա այդ խաղում նաև հեղինակել է իր առաջին գոլը հավաքականի կազմում։


== Վիճակագրություն ==


=== Ակումբային ===


=== Միջազգային ===


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը worldfootball.net կայքում(անգլ.)
Պավել Վոլյա

Պավել Վոլյա (ռուս.՝ Павел Алексеевич Воля, մարտի 14, 1979(1979-03-14), Պենզա, ՌԽՖՍՀ, ԽՍՀՄ), ռուս դերասան, շոումեն, երգիչ, հաղորդավար, ռուսական «Comedy Club» հումորային նախագծի մասնակից։
Մինչև «Comedy Club» հումորային նախագիծը Պավելը հանդիսանում էր ՈւՀԱ «Վալեոն Դասոն»-ի մասնակից։ «Սպանիչ գավաթ» և «Ծիծաղ առանց կանոնների» նախագծերի նախկին հաղորդավար։ Այժմ հանդիսանում է «Comedy battle»-ի հաղորդավար, որը ցուցադրվում է TNT ալիքով։


== Արտաքին հղումներ ==
Պաշտոնական կայքը (անգլ.), (ռուս.)
Պաշտոնական տեսահոլովակները TNT ալիքի եթերում Archived 2017-06-18 at the Wayback Machine. (ռուս.)
Պավել Վոլյաի ալիքը յություբում
Թխմելարի

Թխմելարի (վրաց.՝ თხმელარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 15 մետր բարձրության վրա։ Շրջկենտրոն Աբաշայից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 253 մարդ։


== Ծանոթագրություններ ==
Սերգեյ Վավիլով

Սերգեյ Իվանովիչ Վավիլով (ռուս.՝ Сергей Иванович Вавилов, մարտի 12 (24), 1891, Մոսկվա, Ռուսական կայսրություն - հունվարի 25, 1951(1951-01-25)[…], Մոսկվա, ԽՍՀՄ), ականավոր խորհրդային ֆիզիկոս, պետական և հասարակական գործիչ, ԽՍՀՄ Գիտությունների Ակադեմիայի նախագահը՝ 1945-1951 թթ։
Վավիլովի հիմնական գիտական աշխատությունները նվիրված են ֆիզիկական օպտիկային և առաջին հերթին լուսալյումինեսցենցին։ Վավիլովը հետազոտեց լյումինեսցենտային լույսի բևեռացումը։ Նրա ղեկավարությամբ մշակվեց ցերեկային լույսի լամպերի պատրաստման տեխնոլոգիան։ Վավիլովի ղեկավարությամբ Պավել Չերենկովը 1934 թվականին հայտնագործեց լույսի ճառագայթումը էլէկտրոնների կողմից, որոնք միջավայրում շարժվում են այնպիսի արագությամբ, որը գերազանցում է լույսի արագությունն այդ միջավայրում։


== Աղբյուր ==
Գ. Յա. Մյակիշև, Բ. Բ. Բուխովցև «Ֆիզիկա», 1992 թ., «Լույս» հրատարակչություն


== Ծանոթագրություններ ==
Դեթելբախ

Դեթելբախ (գերմ.՝ Dettelbach) քաղաք Գերմանիայի Բավարիա երկրամասում։ Բնակչությունը ըստ 2011 թվականի տվյալների՝ 6967։ Տարածքը՝ 60,94 կմ²։ Պաշտոնական համարը՝ 09675117։ Քաղաքը բաժանվում է 10 քաղաքային շրջանների։


== Պատկերասրահ ==

		
		
		
		
		
		
		


== Ծանոթագրություններ ==
Ֆրիզա

Ֆրիզա  (իտալերեն՝  Frisa), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1940 մարդ։ Խտությունը՝ 176մարդ/կմ²։ Տարածքը՝ 11կմ²։ Փոստային ինդեքս 66030։ Հեռախոսային կոդ՝ (+39) 0872։


== Ծանոթագրություններ ==
Աբերդին (Մերիլենդ)

Անվան այլ կիրառումների համար տե՛ս՝ Աբերդին (այլ կիրառումներ)Աբերդին (անգլ.՝ Aberdeen), քաղաք ԱՄՆ արևելյան մասում, Մերիլենդ նահանգում, Բալթիմոր քաղաքից 26 կիլոմետր դեպի հյուսիս-արևելք։ Իր անվանումն ստացել է շոտլանդական Աբերդինից։ Մտնում է Մերիլենդի Հարֆորդ շրջանի կազմի մեջ։ 2000 թվականի տվյալներով բնակչության թվաքանակը կազմում է 13842 մարդ, իսկ տարածքը՝ 16,5 կմ²։ Քաղաքին ամենամոտ գտնվող բնակավայրը Հավր դը Գրեյսն է։


== Ծանոթագրություններ ==
Ինտաբուեթ

Ինտաբուեթ (վրաց.՝ ინტაბუეთი), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 220 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 191 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Յարոսլավկա (գյուղ, Ռուժինսկի շրջան)

Անվան այլ կիրառումների համար տե՛ս՝ ՅարոսլավկաՅարոսլավկա (ուկրաիներեն՝ Ярославка), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1605 թվականին։
2001 թվականի տվյալներով Յարոսլավկա գյուղում բնակվում էր 269 մարդ։ Բնակավայրը զբաղեցնում է 1587 կմ² տարածք։ Բնակչության խտությունը կազմում էր 169,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արևելյան Ատտիկե

Արևելյան Ատտիկե (հուն․՝ Ανατολική Αττική), նոմոս Հունաստանի Հանրապետության արևելքում։ Վարչականորեն մտնում է Ատտիկե պերիֆերիայի կազմի մեջ։
Նոմոսի վարչական կենտրոնը համարվում է Պալինի քաղաքը։
Ըստ 2001 թվականին Հունաստանում անցկացված մարդահամարի տվյալների՝ նոմոսի բնակչությունը կազմում է 403 918 մարդ։ Հիմնական բնակիչները հույներն են, որոնք խոսում են հունարենով։
Նոմոսը զբաղեցնում է 1,459 կմ² տարածք։


== Ծանոթագրություններ ==
Օկտյաբրսկոե (գյուղ, Կոլոմենսկի շրջան)

Անվան այլ կիրառումների համար տե՛ս՝ ՕկտյաբրսկոեՕկտյաբրսկոե (ռուս.՝ Октябрьское), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 369 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիսլովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԿիսլովկաԿիսլովկա (ռուս.՝ Кисловка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Պեր

Սեն Պեր (ֆր.՝ Saint-Pair), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 247 մարդ, բնակչության խտությունը` 75.30 մարդ/կմ²։ Բնակավայրը զբաղեցնում է 3.28 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևմուտք, Կան քաղաքից` 14 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 161 աշխատունակ (15-64 տարեկան)  բնակիչ, որոնցից ակտիվ էին 117-ը, իսկ ոչ ակտիվները` 44։ Ակտիվության ցուցանիշը կազմում է 72,7 %։ 117 աշխատունակ մարդկանցից աշխատել է 108 անձ (60 տղամարդ և 48 կին)։ Գործազուրկ են եղել 9 անձ (5 տղամարդ և 4 կին)։ 44 անաշխատունակներից 13-ը եղել են աշակերտներ կամ ուսանողներ, 23-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շարաֆ Ռաշիդով

Շարաֆ Ռաշիդովիչ Ռաշիդով (ուզբ.՝ Sharof Rashidovich Rashidov, հոկտեմբերի 24 (նոյեմբերի 6), 1917, Ջիզակ, Q21638825?, Samarkand Oblast, Թուրքեստան, Ռուսական հանրապետություն - հոկտեմբերի 31, 1983(1983-10-31), Տաշքենդ, Ուզբեկական ԽՍՀ, ԽՍՀՄ), սովետական կուսակցական և պետական գործիչ, գրող։ Սոցիալիստական աշխատանքի կրկնակի հերոս (1974, 1977)։ ՍՄԿԿ անդամ 1939 թվականից։
Ավարտել է Սամարղանդի համալսարանի բանասիրական ֆակուլտետը (1941), ՀամԿ(բ)Կ ԿԿ-ին կից կուսակցական բարձրագույն դպրոցը (1948)։ 1935 թվականից մանկավարժական աշխատանք է տարել միջնակարգ դպրոցում։ 1937 թվականից՝ Սամարղանդի մարզային «Լենին յուլի» («Լենինյան ուղի») թերթի պատասխանատու քարտուղար, պատասխանատու խմբագրի տեղակալ, խմբագիր։ 1941-1942 թվականներին մասնակցել է Հայրենական մեծ պատերազմին։ 1943-1944 թվականներին՝ «Լենին յուլի» թերթի խմբագիր, 1944 թվականից՝ Ուզբեկստանի կոմկուսի Սամարղանդի մարզկոմի քարտուղար, 1947 թվականից՝ հանրապետական «Կզիլ Ուզբեկստոն» («Կարմիր Ուզբեկստան») թերթի պատասխանատու խմբագիր։ 1949-1950 թվականներին Շարաֆ Ռաշիդովը Ուզբեկստանի գրողների միության վարչության նախագահն էր, 1950 թվականից՝ Ուզբեկստանի ՍՍՀ Գերագույն սովետի Նախագահության նախագահ։ 1959 թվականի մարտից Ուզբեկստանի կոմկուսի Կենտկոմի առաջին քարտուղարն էր։ 1961 թվականից ՍՄԿԿ ԿԿ Նախագահության (1966 թվականից՝ Քաղբյուրոյի) անդամության թեկնածու ԽՍՀՄ III-X գումարումների Գերագույն սովետի դեպուտատ, ԽՍՀՄ Գերագույն սովետի Նախագահության անդամ (1970 թվականից) Բանաստեղծությունների առաջին ժողովածուն («Իմ ցասումը») լույս է տեսել 1945 թվականին։ «Հաղթողները» (1951) վիպակում և «Փոթորկից ուժեղ» (1958) վեպում պատկերված է ժողովրդի պայքարը խոպան հողերի յուրացման համար։ «Հզոր ալիք» (1964) վեպը նվիրված է Հայրենական մեծ պատերազմի տարիներին թիկունքի մարդկանց սխրանքին։ «Քաշմիրյան երգ» (1956) ռոմանտիկական վիպակում արտացոլված է հնդիկ ժողովրդի պայքարը ազատության համար։ Հրատարակել է նաև «Պատմության դատավճիռը» (1950) հրապարակախոսական հոդվածների ժողովածուն, «Բարեկամության դրոշը» (1967) գիրքը։ Եղել է ՍՄԿԿ XIX-XXVI համագումարների պատգամավոր։ Պարգևատրվել է Վ․ Ի․ Լենինի 7 և 4 այլ շքանշաններով։


== Ծանոթագրություններ ==
It's On Again

«It's On Again», ամերիկացի երգչուհի Ալիշա Քիզի երգը, որում իր մասնակցությունն ունի նաև ամերիկացի ռեփեր Քենդրիկ Լամարը։ Այն «Նոր Սարդ մարդը 2» (անգլ.՝ The Amazing Spider-Man 2) ֆիլմի սաունդթրեքն է։ Երգը՝ որպես սինգլ, թողարկվել է 2014 թվականի մարտի 31-ին RCA Records լեյբլի կողմից։ Երգը գրվել է Ալիշա Քիզի, Ֆարել Վիլյամսի, Հանս Ցիմերի և Քենդրիկ Լամարի կողմից։


== Տեսահոլովակ ==
Երգի տեսահոլովակը ներկայացվել է 2014 թվականի ապրիլի 14-ին Ալիշա Քիզի VEVO ալիքում։ Բացի կատարողներից, տեսահոլովակում նկարահանվել են նաև երգի համահեղինակներ Ֆարել Վիլյամսը և Հանս Ցիմերը։


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2016-02-02 at the Wayback Machine. MetroLyrics կայքում
Անտոն Պտուշկին

Անտոն Յուրիի Պտուշկին (ուկրաիներեն՝ Антон Юрійович Птушкін, մայիսի 22, 1984(1984-05-22), Լուգանսկ, Ուկրաինական ԽՍՀ, ԽՍՀՄ), ուկրաինական ռադիո և հեռուստահաղորդավար, դիջեյ և վիդեոբլոգեր։


== Կենսագրություն ==
Ծնվել է 1984 թվականի մայիսի 22-ին Ուկրաինական ԽՍՀ-ի Վորոշիլովգրադ քաղաքում (հիմա՝ Լուգանսկ)։ Ավարտել է Վլադիմիր Դալի անվան արևելաուկրաինական ազգային համալասարանի «Հասարակագիտություն» բաժինը։ Ավարտելուց հետո աշխատել է որպես դիջեյ և գեղարվեստական տնօրեն գիշերային ակումբում։ Մի քանի տարի անց, փոխել է մասնագիտությունը և աշխատավայրը՝ դառնալով Իսրայելի Հրեական ընկերության մենեջերը, որտեղ աշխատել է 8 տարի։
Դպրոցում Անտոնը լավ է սովորել և հետաքրքրվել է արվեստով։
2012 թվականին տեղափոխվել է Կիև, որտեղ սկսել է աշխատել ռադիոյում։ Նա «Lounge FM» և «Ռադիո Ուրբաթ» ուկրաինական ռադիոկայանների հիմնադիրն ու նախկին տնօրենն է։ Զբաղվել է քվեսթների կազմակերպմամբ։ 10 տարի աշխատել է որպես միջոցառումների հաղորդավար։ Հաճախ հանդես է գալիս որպես դիջեյ։
2017 թվականին դառնում է «Орёл и решка» հայտնի նախագծի հաղորդավար Անաստասիա Իվլեևայի հետ միասին։ 2018 թվականի հուլիսին Պտուշկինը հայտարարել է նախագծից հեռանալու մասին։ Ոչ նա, ոչ TeenSpirit Studio-ն պատճառը չեն անվանել։ Նրան փոխարինել է Եվսեյ Կովալյովը։
Հեռացումից հետո շարունակել է տեսահոլովակներ նկարահանել ճամփորդությունների մասին իր YouTube ալիքի համար։ Անտոնի խոսքերի համաձայն, նա ամեն ինչով ինքնուրույն է զբաղվում, առանց օպերատորների և սցենարիստների օգնության։ 2020 թվականի հունվարի դրությամբ, Անտոն Պտուշկինի Յութուբյան ալիքն ունի ավելի քան 2 միլիոն բաժանորդ։


== Ծանոթագրություններ ==


== Արտաքին հղումներ ==
Անտոն Պտուշկինի անձնական կյանք և կենսագրություն
Հաղորդավար Անտոն Պտուշկին՝ «Орел и решка» նախագածի պաշտոնական կայք
Անտոն Պտուշկին
Ալոնսո Բերուգետե

Ալոնսո Բերուգետե, Ալոնսո Գոնսալես դե Բերուգետե (իսպ.՝ Alonso Berruguete, մոտ 1486, Պարեդես դե Նավա, Պալենսիա, Կաստիլիա և Լեոն, Իսպանիա - սեպտեմբեր 1561, Տոլեդո, Իսպանիա), Վերածննդի դարաշրջանի իսպանացի քանդակագործ, բնանկարիչ մաներիստ և ճարտարապետ։


== Կենսագրություն ==
Ալոնսո Բերուգետեն ծնվել է նկարիչ Պեդրո Բերուգետեի ընտանիքում, որպես գեղանկարիչ կրել է Պանտորմի ազդեցությունը, ծանոթ էր Միքելանջելոյի ստեղծագործություններին։ 1517 թվականին հայրենիք վերադառնալուց հետո Բերեգուտեն երկար ժամանակ զբաղվել է գեղանկարչությամբ, բայց նրա լավագույն ստեղծագործությունները քանդականերն են։ Նա աշխատել է այնպիսի քաղաքներում, ինչպիսիք են՝ Ավիլան, Բուրգոսը, Վալյադոլիդը, Մադրիդը, Գրանադան, Տոլեդոն։ Ըստ կաստիլիայի ավանդության՝ նա փայտը որպես նյութ է օգտագործել։


== Ստեղծագործություններ ==
Փայտի պոլիքրոմային քանդակագործությունը, որը տրագիկ էր և նատուրալիստական միաժամանակ, հիմնականում Բերուգետեին էր պարտական 17-րդ դարում իր ծաղկման համար։ Թեմատիկորեն այն հիմնականում առնչվում էր Հիսուս Քրիստոսի չարչարանքներին։


== Գրականություն ==
Alonso González de Berruguete/ Fiorella Sricchia Santoro, ed. Milano: Fratelli Fabbri, 1966.


== Ծանոթագրություններ ==
Իլբոնո

Իլբոնո(իտալերեն՝ Ilbono), կոմունա Իտալիայում, գտնվում է Սարդինիա մարզի Օլիաստրա գավառում։
Բնակչությունը 2293 մարդ, բնակչության խտությունը 74,18 կմ²։ Զբաղեցնում է 30,91 կմ² տարածք։ Փոստային ինդեքս՝ 8040։ Հեռախոսային կոդ՝ 0782։
Բնակչության հովանավոր համարվում է սուրբ Հովհաննես Մկրտիչը: Ամեն տարի տոնը նշվում է հունիսի 24-ին։
Վիսոկոե (գյուղ, Զենկովի շրջան)

Անվան այլ կիրառումների համար տե՛ս՝ ՎիսոկոեՎիսոկոե (ուկրաիներեն՝ Високе), գյուղ Ուկրաինայի Պոլտավայի մարզի Զենկովի շրջանում։ Բնակավայրը նախկինում նաև անվանվել է Մերկուրովկա, Յանովշչինա։
2001 թվականի տվյալներով Վիսոկոե գյուղում բնակվում էր 501 մարդ։ Բնակավայրը զբաղեցնում է 2752 կմ² տարածք։ Բնակչության խտությունը կազմում էր 182,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տատարսկի Կուդաշ

Տատարսկի Կուդաշ (ռուս.՝ Татарский Кудаш, բաշկիրերեն՝ Тат-Ҡоҙаш), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պախոտնայա Գորկա

Պախոտնայա Գորկա (ռուս.՝ Пахотная Горка), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4454) Կումիկո

(4454) Կումիկո (անգլ.՝ Kumiko), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 2-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,192091 ա. մ., առավելագույնը մոտենում է 2,8799 ա. մ. հեռավորության վրա և հեռանում 3,5043 ա. մ.։ Արեգակի շուրջ մեկ ամբողջական պտույտ է կատարում 2083,11 երկրային օրվա ընթացքում, իր ուղեծրով շարժվելով միջինում 0,172819 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4454) Կումիկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրուդե (այլ կիրառումներ)

Գրուդե կարող է վերաբերվել.

Գրուդե, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Գրուդե, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Սապրի

Սապրի (իտալերեն՝ Sapri), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 6987 մարդ, բնակչության խտությունը կազմում է 537 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 84073, հեռախոսային կոդ՝ 0973։


== Ծանոթագրություններ ==
Փոքր Խապիցա (Մեծ Խապիցայի վտակ)

Անվան այլ կիրառումների համար տե՛ս՝ Փոքր Խապիցա (այլ կիրառումներ)Փոքր Խապիցա (ռուս.՝ Малая Хапица), գետ Կամչատկա թերակղզի, Ռուսաստանում։ Գետի երկարությունը 31 կմ։ Թափվում է Մեծ Խապիցա գետի ձախ ափին՝ 94 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000017510


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(6278) Ամետխան

(6278) Ամետխան (անգլ.՝ Ametkhan), աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 10-ին Բելլա Բուրնաշևայի կողմից Նաուչնիում։
Միջին հեռավորությունը Արեգակից կազմում է 2,436093 ա. մ., առավելագույնը մոտենում է 2,0029 ա. մ. հեռավորության վրա և հեռանում 2,8693 ա. մ.։ Արեգակի շուրջ մեկ ամբողջական պտույտ է կատարում 1388,8 երկրային օրվա ընթացքում, իր ուղեծրով շարժվելով միջինում 0,259217 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6278) Ամետխան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Changes (երգ)

"Changes", ամերիկացի ռեփեր XXXTentacion-ի երգը նրա երկրորդ «?» ստուդիական ալբոմից։ Այն թողարկվել է 2018 թվականի մարտի 2-ին որպես ալբոմի երկրորդ սինգլ և դարձել XXXTentacion-ի վերջին սինգլը, որ թողարկվել է նրա կենդանության օրոք։


== Թողարկում և արձագանքներ ==
2018 թվականի մարտի 1-ին X-ը հայտնել է, որ թողարկելու է 2 երգ իր սպասվող ? ալբոմից՝ Ինստագրամում նշելով. «Կներկայացնենք երկու երգ իմ ալբոմից այս գիշեր՝ 12:00-ին, լսեք դրանք ավելի շատ, քան կարող եք հաշվել»։ "Changes"-ը թողարկվել է 2018 թվականի մարտի 2-ին Spotify-ում, Deezer-ում, iTunes/Apple Music-ում և Tidal-ում "Sad!"-ի հետ միասին։
HotNewHipHop-ը երգն անվանել է "slow jam" և նշել, որ  X-ը «ուղղորդել է իր զգացմունքները ավելի լավ երգելու տրամադրության համար»։  Billboard-ն այն անվանել է «զգացմունքները բացահայտող երգ»։ XXL-ը երգն անվանել է «դաշնամուրային բալլադ», որի տոնը տարբերվում է X-ի Sad!-ից։


== Ձայնագրման մասնակիցներ ==
Տվյալները՝ ըստ Tidal-ի։

Ջասեյ Օնֆրոյ – երգի հեղինակ, կոմպոզիտոր
Ջոն Քանինգեմ – երգի հեղինակ, կոմպոզիտոր, պրոդյուսեր, միքսինգ
Ռեկիմ Էլլեն – երգի հեղինակ, կոմպոզիտոր
Ռոբերտ Սուքիասյան – միքսինգ
Քևին Փեթերսոն – մաստերինգ
Դեյվ Քաթչ – մաստերինգ


== Հիթ-շքերթ ==


== Հավաստագրումներ ==


== Ծանոթագրություններ ==
Կուբովկա (Ուֆտյուգայի վտակ)

Կուբովկա (ռուս.՝ Кубовка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ուֆտյուգա գետի ձախ ափում՝ 48 կմ հեռավորության վրա։ Գետի երկարությունը 10 կմ է։ Կուբովկայի ակունքը գտնվում է անտառում, 3 կմ հարավ-արևելք Փոքր Գորա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005214
Հիդրոլոգիական ուսումնասիրությունների կոդը - 103000521
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վելիկայա Չերնետչինա

Վելիկայա Չերնետչինա (ուկրաիներեն՝ Велика Чернеччина), գյուղ Ուկրաինայի Սումիի մարզի Սումիի շրջանում։ Հիմնադրվել է 1672 թվականին։
2001 թվականի տվյալներով Վելիկայա Չերնետչինա գյուղում բնակվում էր 2 639 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերադարձ դեպի կյանք

«Վերադարձ դեպի կյանք» (ռուս.՝ «Возвращение к жизни»), խորհրդային գեղարվեստական ֆիլմ, որը նկարահանել է ռեժիսոր Վլադիմիր Բասովը Ահտո Լևիի «Գորշ գայլի նոթերը» (ռուս.՝ «Записки серого волка») վեպի մոտիվներով «Մոսֆիլմ» կինոստուդիայում 1972 թվականին։


== Սյուժե ==
Պատերազմի ժամանակ իր հայրենի Էստոնիայից դպրոցական Առնոն, մանկական արկածների որոնելով, շոգենավով մեկնում է Գերմանիա։ Նա երազում է օվկիանոսային ինքնաթիռով հասնել Հարավային Ամերիկա։ Սակայն իրական կյանքը, ինչպես պարզվում է, շատ ավելի բարդ է։ Սկզբում նա հայտնվում է «Հիտլերյուգենդում», ապա աշխատում դաշտերում և ծառայում գերմանական բանակում։
Պատերազմից հետո Առնոն մնում է օկուպացիայի արևմտյան գոտում։ Չունենալով մշտական աշխատանք՝ նա իր ապրուստը վաստակում է պատահական աշխատանքներով՝ միանալով կասկածելի ընկերախմբի։ Նրան սովորեցնում են խաբել մարդկանց, կեղծիքներ վաճառել շուկայում և, վերջապես, պարզապես գողանալ։
Ծանոթ լրագրողն Առնոյին խորհուրդ է տվել գնալ խորհրդային հյուպատոսություն և մեկնել Խորհրդային Միություն։ Առնոն վերադառնում է Էստոնիա և հանդիպում է իր հոր ընկերոջը։ Նա բոլոր դժբախտությունների համար մեղադրում է նոր իշխանություններին, և Առնոյին համոզում է հեռանալ անտառ՝ «անտառային եղբայրների» մոտ։ Առնոն հրաժարվում է մարդկանց սպանել և որոշ ժամանակ անց փախչում է անտառից։
Քաղաքում նա հանդիպում է քրեական հանցագործներին և, ունենալով փորձ, բավականին արագ միանում է նոր, գողական կյանքին։ Մի օր փողոցում նա հանդիպում է դեռ գերմանական ճամբարից իրեն ծանոթ երիտասարդ կնոջ՝ Մարիին։ Առնոն հետևում է նրան, իմանում անունը և հասցեն։
Թողնելով իր գողական միջավայրը՝ Առնոն ձգտում է հանդիպել Մարիին, վերջինս համբերատար լսում է նրա անկեղծ պատմությունը և թողնում իր տանը։ Գայլը գտնվում է իր հին ընկերների հսկողության տակ։ Մի երեկո Առնոն վերադառնում է տուն և Մարիին գտնում ծեծված։
Շուտով Առնոն ճանաչվում է, և նրան ձերբակալում են հին քրեական գործերի համար։ Նա կրկին հայտնվում է ճամբարում, փախչում և նորից դատապարտվում։ Եվս մեկ անգամ փախչելուց հետո Առնոն հայտնվում է ազատության մեջ և կրկին գնում է անտառ՝ պարտիզանների մոտ («անտառային եղբայրներ»)։ Նրան հանձնարարում են սպանել ուսուցչուհու տեղի խուտորներից մեկում, բայց Առնոն, պատժիչներին սպանելով, հանձնվում է իշխանություններին և, իր վերջին ժամկետը կրելով, դուրս է գալիս նոր մարդ դարձած։


== Դերերում ==
Լեոնհարդ Մերզին – Առնո, «մոխրագույն գայլ» մականունով
Վալենտինա Տիտովա – Մարի
Իգոր Բեզյաև – Լոնգ
Կոնստանտին Զաբելին – Իոհաննես Ռոոսլա / Օրաս, նախկին լեգեոներ (հնչյունավորել Է Ստանիսլավ Չեկանը)
Թամարա Լոգինովա – ուսուցչուհի խուտորից
Վլադիմիր Մարենկով – Յան Կորոտվաշ
Պաուլի Ռիննե – սերժանտ
Իտա Էվեր – Լիլ
Վլադիմիր Բասով – կիթառահար
Նիկոլայ Սիմկին – պահակախմբի պետ
Գառնիկ Արազյան – «Պրոնիրա»
Վլադիմիր Սալոպով – «Խլիստ»
Վլադիմիր Ագեև «Վեշիչկա»
Լեմբիտ Անտոն – «Խոր»


== Նկարահանող խումբ ==
Սցենարիստներ՝ Վլադիմիր Բասով, Մարո Երզնկյան
Բեմադրող ռեժիսոր՝ Վլադիմիր Բասով
Բեմադրող օպերատոր՝ Անատոլի Կուզնեցով
Կոմպոզիտոր՝ Վենիամին Բասներ
Երգերի տեքստի հեղինակ՝ Միխայիլ Մատուսովսկի
Մոնտաժող՝ Լյուդմիլա Բադորինա
Նկարիչ՝ Ալեքսեյ Պարխոմենկո
Ֆիլմի տնօրեն՝ Պյոտր Ֆելլեր


== Ծանոթագրություններ ==


== Արտաքին հղումներ ==
«Վերադարձ դեպի կյանք» ֆիլմը  «Энциклопедия отечественного кино» կայքում
Ալեքսեյ Վերբով

Ալեքսեյ Վերբով (հունվարի 31, 1982(1982-01-31), Մոսկվա, ԽՍՀՄ), ռուսական վոլեյբոլիստ, արժանացել է սպորտի վարպետ տիտղոսին։


== Արտաքին հղումներ ==
Ալեքսեյ Վերբով կայք


== Ծանոթագրություններ ==
Կաչին (այլ կիրառումներ)

Կաչին, կարող է վերաբերել՝

Կաչին - պետություն, ազգային ինքնավար պետություն Բիրմայական Միության կազմում
Կաչին - գյուղ Ուկրաինայի Վոլինի մարզի Կամեն-Կաշիրսկիի շրջանում
Նժույգ (լեռնագագաթ)

Նժույգ, լեռնագագաթ Հայաստանի Լոռու մարզում, Փամբակի լեռնահամակարգում, Լեռնանցք գյուղից 3 կմ հարավ-արևելք։ Բարձրությունը՝ 2470 մետր։


== Ծանոթագրություններ ==
Ականատեսի առու

Ականատեսի առու, ջրանցք Հայաստանի Արագածոտնի մարզում։
Սուրբ Ականատես անունով մի վարդապետ գնում է Մուղնի գյուղի տակը, մտնում է Քասախ գետի ձորը և ձորալանջով քարշ տալով իր գավազանը, ասում է՝ «Թող այստեղով ջուր բարձրանա Քասախից»։ Եվ ջուրը Ականատեսի գավազանի հետքով դանդաղ սկսում է հոսել դեպի Աշտարակ։ Մարդիկ այգիներ են տնկում և շենացնում գյուղը։ Ականատեսը ետ է դառնում, գնում Սաղմոսավանք, ճգնություն անում։ Ջրանցքը նրա անունով կոչվում է Ականատեսի առու։


== Ծանոթագրություններ ==
Դիադինի լեռնանցք

Դիադինի լեռնանցք, լեռնանցք Թուրքիայում, համանուն լեռներում։ Դիադինի լեռնանցքը իրար հետ է կապում Ալաշկերտը ու Բայազետը։ Հնում այստեղով է անցել Հայաստանի քարվանային բանուկ ճանապարհներից մեկը։


== Ծանոթագրություններ ==
Հենրիետա Ֆարկաշովա

Հենրիետա Ֆարկաշովա (սլովակերեն՝ Henrieta Farkašová, մայիսի 3, 1986(1986-05-03), Rožňava, Կոշիցկի երկրամաս, Սլովակիա), սլովակ լեռնադահուկորդուհի, պարալիմպիկ խաղերի իննակի և աշխարհի առաջնությունների տասնհինգակի չեմպիոնուհի ֆիզիկական սահմանափակ կարողություններ ունեցող մարզուհիների B3 դասի մրցումներում։


== Կենսագրություն ==
Ֆարկաշովայի նշանաբանը կյանքում հետևյալն է. «Անկարելի ոչինչ չկա»։
2010 թվականին Ուիսլեր Քրիքսայդում անցկացված ձմեռային պարալիմպիկ խաղերում Ֆարկաշովան երեք ոսկե մեդալ է նվաճել լեռնադահուկային սպորտի հետևյալ մարզաձևերում. տեսողության խանգարում ունեցող կանանց մեծ ոլորավայրէջք, սուպեր համալիր և սուպեր G (գերհսկա)։ Բացի այդ, արծաթե մեդալի է արժանացել արագընթաց վայրէջք մարզաձևում երկրորդ տեղը գրավելու համար։ Այդ նույն մարզաձևում նա 2018 թվականի պարալիմպիկ խաղերում նվաճել է ոսկե մեդալ, որը նրա մարզական կարիերայում վեցերորդ պարալիմպիկ ոսկին էր։ 2018-ի ձմեռային պարալիմպիկում ևս երեք ոսկի մեդալ է նվաճել  մեծ ոլորավայրէջք, սուպեր համալիր և սուպեր G մարզաձևերում։
2019 թվականին Ֆարկաշովան ճանաչվել է «Տարվա՝ ֆիզիկական սահմանափակումներ ունեցող լավագույն մարզիկ» և արժանացել է Laureus World Sports Award մրցանակի։
Դահուկային սպորտում նրան առաջնորդողը ֆիզիկական սահմանափակ կարողություններ ունեցող մեկ այլ, դարձյալ համբավավոր մարզուհի է՝ նրա համերկրացի Նատալյա Շուբրտովան։


== Ծանոթագրություններ ==


== Արտաքին հղումներ ==
Farkasova, Henrieta na paralympic.org
Profil na stránke slovenského paralympijského lyžiarskeho tímu. Archived 2012-03-09 at the Wayback Machine.
Ֆուտբոլի Ֆրանսիայի Սուպերգավաթ 2011

Ֆուտբոլի Ֆրանսիայի Սուպերգավաթ 2011 (ֆր.՝ 2011 Trophée des champions) - Ֆրանսիայի Սուպերգավաթի 16-րդ խաղարկումն է, որն անցկացվել է 2011 թ. հուլիսի 27-ին Տանժեր քաղաքում։ 2010 թ․ Սուպերգավաթը ևս անցկացվել էր Ֆրանսիայի սահմաններից դուրս։
Սուպերգավաթի հանդիպումներում միմյանց դեմ մրցում են Ֆրանսիայի առաջնության հաղթողը և Ֆրանսիայի գավաթակիրը։ Սակայն 2010/11 մրցաշրջանում առաջնության հաղթող և նաև գավաթակիր է դարձել Լիլը, այդ պատճառով էլ Լիլի մրցակիցը դարձավ առաջնությունում երկրորդ տեղը զբաղեցրած Մարսելը։
Ֆրանսիայի սուպերգավաթը նվաճեց Մարսելը 5։4 հաշվով առավելության հասնելով Լիլի նկատմամբ։ Հանդիպումը հեռարձակվում էր աշխարհի 77 երկրներում։


== Խաղ ==


== Աղբյուրներ ==
Հաշվետվություն soccerway.com կայքում
Նովոտորեցկոե (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ՆովոտորեցկոեՆովոտորեցկոե (ուկրաիներեն՝ Новоторецьке), գյուղ Ուկրաինայի Դոնեցկի մարզի Դոբրոպոլսկի շրջանում։ Բնակավայրը նախկինում նաև անվանվել է Ելենո-Կատերինովկա, Կրասնոե։
2001 թվականի տվյալներով Նովոտորեցկոե գյուղում բնակվում էր 520 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալիսոֆի

Ալիսոֆի, գյուղ Արևելյան Հայաստանում, Կարսի մարզի Կարսի գավառում, Սողնալուի տեղամասում։ Գտնվում էր Կարս-Սարիղամիշ ճանապարհի վրա։
XX դարասկզբին ուներ 566 հայ, հույն և ռուս բնակիչ։
Գյուղն ուներ հեռագրատուն և փոստակայան։
Ալիսոֆիում կար մի անշուք ռուսական եկեղեցի։ Գյուղի մոտակայքում կար մի ավերված հայկական վանք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==


== Տես նաև ==
Կարսի նահանգի հայաբնակ բնակավայրեր
Զադոնսկի շրջան

Զադոնսկի շրջան (ռուս.՝ Задонский район), մունիցիպալ շրջան Ռուսաստանի Դաշնության Լիպեցկի մարզում։
Ստեղծվել է 1928 թվականին։ Վարչական կենտրոնը՝ Զադոնսկ։


== Աշխարհագրություն ==
Շրջանի տարածքի մակերեսը կազմում է 1503 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 34888 մարդ։ Բնակչության խտությունը կազմում էր 23,21 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռաֆայել Մաթևոսյան

Մաթևոսյան Ռաֆայել Ռուբենի (օգոստոսի 8, 1924(1924-08-08), Բաքու, ԱԽՖՍՀ, ԽՍՀՄ - հունվարի 31, 1994(1994-01-31), Մոսկվա, Ռուսաստան), շինարարական մեխանիկայի և կիրառական մաթեմատիկայի բնագավառի հայ խորհրդային գիտնական։ Տեխնիկական գիտությունների դոկտոր (1963), պրոֆեսոր (1978)։


== Կենսագրություն ==
Ավարտել է Բաքվի Մ. Ազիզբեկովի անվան ինդուստրիալ ինստիտուտը (1948)։ 1951 թվականից մինչև կյանքի վերջը բնակվել է Մոսկվայում։
1957-1994 թվականներին աշխատել է Վ. Ա. Կուչերենկոյի անվան շինարարական կոնստրուկցիաների կենտրոնական գիտահետազոտական ինստիտուտում (Մոսկվա), 1974-1994 թվականներին՝ նույն ինստիտուտի կայունության լաբորատորիայի վարիչ։


== Աշխատություններ ==
Հիմնական աշխատությունները վերաբերում են կայունության որակական տեսության, ձողերի համակարգերի տատանումների մշակման, տեխնիկական գիտություններում մաթեմատիկայի կիրառման հարցերին։


== Երկեր ==
Устойчивость сложных стержневых систем (качественная теория) / Р. Р. Матевосян Москва, 1961
Մոդեստովկա

Մոդեստովկա (ուկրաիներեն՝ Модестівка), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Մոդեստովկա գյուղում բնակվում էր 162 մարդ։ Բնակավայրը զբաղեցնում է 0,79 կմ² տարածք։ Բնակչության խտությունը կազմում էր 205,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելլա Դարբինյան

Բելլա Պավելի Դարբինյան (Կուզնեցովա, փետրվարի 10, 1936(1936-02-10), Կիրովական, ԽՍՀՄ - օգոստոսի 23, 2005(2005-08-23), Երևան, Հայաստան), հայ երգչուհի, ՀԽՍՀ վաստակավոր արտիստ (1966)։


== Կենսագրություն ==
1955 թվականին ընդունվել է Ռոմանոս Մելիքյանի անվան երաժշտական ուսումնարան, 1959 թվականին՝ Երևանի Կոմիտասի անվան պետական կոնսերվատորիան (սովորել է Տաթևիկ Սազանդարյանի դասարանում), 1962 թվականից ուսումը շարունակել է Մոսկվայի Մեծ թատրոնին կից ստուդիայում։  Հանդես է եկել Կարմենի, Ազուչենայի, Ամներիսի և այլ օպերային դերերով։ Այնուհետև ընտրել է էստրադային երգչուհու ուղին։ 1961-1966 թվականներին եղել է Հայաստանի էստրադային նվագախմբի մեներգչուհի, 1966-1996 թվականներին` Հայաստանի ռադիոպետկոմի էստրադային սիմֆոնիկ նվագախմբի մեներգչուհի։ Կատարել է էստրադային, ժողովրդական երգեր, գուսանական ռոմանսներ։


== Մահ ==
Բելլա Դարբինյանը մահացել է 2005 թվականի օգոստոսի 23-ին Երևանում՝ կոկորդի քաղցկեղից։


== Երգացանկ ==
«Յար առանց քեզ»
«Ծառերը ծաղկում են»
«Մանուշակաձոր»
«Օջախում»
«Սասնա ծուռ»


== Պարգևներ ==
ՀԽՍՀ վաստակավոր արտիստ, 1966
Անդրկովկասի էստրադային երգի մրցույթի ոսկե մեդալ
Մովսես Խորենացու մեդալ, 2001


== Ծանոթագրություններ ==


== Արտաքին հղումներ ==
Բեմում և կյանքում նա թագուհի էր… այսօր ՀԽՍՀ վաստակավոր արտիստ Բելլա Դարբինյանի մահվան օրն է